Diari Oficial de la Generalitat Valenciana


Sumari del DOGV 9559, del 22-03-2023 (2023/3028)

ACORD de 16 de març de 2023, del Consell, pel qual s'autoritza una transferència de crèdit del capítol 2 del programa 422.90 Inclusió educativa al capítol 1 del programa 421.10 Direcció i serveis generals de la Conselleria d'Educació, Cultura i Esport, per import de 162.774,11 euros (expedient 09.005/23-018).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9559

Data del DOGV
:   22-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3028


Data del document
:   16-03-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de març de 2023, del Consell, pel qual s'autoritza una transferència de crèdit del capítol 2 del programa 422.90 Inclusió educativa al capítol 1 del programa 421.10 Direcció i serveis generals de la Conselleria d'Educació, Cultura i Esport, per import de 162.774,11 euros (expedient 09.005/23-018). [2023/3028]  
El Consell Europeu va aprovar el 21 de juny de 2020 la creació del programa NextGenerationEU, com a resposta a la crisi causada per la pandèmia de Covid-19, establint dos instruments financers, l'ajuda a la recuperació per a la cohesió i els territoris d'Europa (REACT-EU) i el Mecanisme europeu de recuperació i resiliència (MRR). Como conseqüència el Govern ha establit un pla de rehabilitació i regeneració urbana amb l'objectiu específic d'aconseguir unes taxes de rehabilitació energètica superiors a les actuals que permeten avançar el compliment dels objectius de rehabilitació contemplats en el Pla nacional integral d'energia i clima (PNIEC) i en l'estratègia a llarg termini per a la rehabilitació energètica en el sector de l'edificació a Espanya (ERESEE). Dins d'aquesta línia, i amb la finalitat d'identificar possibles actuacions de rehabilitació sostenible en edificis de titularitat pública i d'ús públic s'ha acordat el Pla d'impuls a la recuperació d'edificis públics (PIREP), destinat a les comunitats autònomes, signant un conveni el 30 de desembre de 2021 entre el Ministeri de Transports, Mobilitat i Agenda Urbana i la Comunitat Valenciana per a l'execució d'aquest pla. La Sotssecretaria de la Conselleria d'Educació, Cultura i Esport desenvolupa directament aquestes actuacions, concretament dues actuacions, la 10F1-17 de millora energètica de l'edifici arxiu Complex Administratiu Campanar i la 10F2-7 de millora de l'eficiència energètica de l'edifici principal del Complex Administratiu Campanar.  
  
Per això, la Conselleria d'Educació, Cultura i Esport, proposa reforçar la plantilla amb la creació i cobertura amb un programa temporal que tindrà una duració inicial de tres anys, amb possibilitat d'un any de pròrroga, de cinc llocs de treball, amb cost previst per a aquest exercici de 162.774,11 euros. Per al seu finançament la Conselleria recomana destinar disponibilitats de crèdits existents en el capítol 2 del programa 422.90 Inclusió Educativa, crèdit que no té compromisos pendents de pagament i no està vinculat a finançament condicionat, al capítol 1 del programa 421.10, Direcció i Serveis Generals.  
A aquest efecte, i en virtut del que es disposa en els articles 21 i 23 de la Llei 9/2022, de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 59.49.61.030.36.3 per import de 162.774,11 euros.  
  
Segon  
Autoritzar un augment de crèdit en l'aplicació 51.80.61.343.01.6 per import de 162.774,11 euros.  
  
València, 16 de març de 2023  
  
La consellera secretària,  
AITANA MAS MAS